**ZAKLJUČCI 28. SJEDNICE ŠKOLSKOG ODBORA**

**ODRŽANE DANA 4. SRPNJA 2019. GODINE**

**AD 1.** Usvajanje zapisnika 27. sjednice Školskog odbora

**Zaključak:** Jednoglasno se usvaja zapisnik 27. sjednice Školskog odbora

**AD 2.** Davanje prethodne suglasnosti za zasnivanje radnog odnosa po natječaju za radno mjesto domar-kotlovničar

**Zaključak:** Školski odbor jednoglasno donosi:

**O D L U K U**

I.

Daje se prethodna suglasnost za sklapanje ugovora o radu s Vladom Novoselićem, tehničarem za elektroenergetiku na neodređeno, puno radno vrijeme uz uvjet probnog rada u trajanju od dva mjeseca na radno mjesto domara-kotlovničara.

**AD 3.** Davanje prethodne suglasnosti za zasnivanje radnog odnosa po natječaju za radno mjesto spremačica

**Zaključak:** Školski odbor jednoglasno donosi:

**O D L U K U**

I.

Daje se prethodna suglasnost za sklapanje ugovora o radu s Jasminom Režić na određeno, puno radno vrijeme uz uvjet probnog rada u trajanju od jednog mjeseca na radnom mjestu spremačice do povratka Helene Radić na rad.

**AD 4**. Donošenje Odluke o prodaji stana u vlasništvu Škole

**Zaključak:** Školski odbor jednoglasno donosi:

**O D L U K U**

I.

Stan u vlasništvu Tehničke škole i prirodoslovne gimnazije Ruđera Boškovića, Vukovarska ulica 114/IV u Osijeku, veličine 51,64 m 2 prodat će se putem javnog natječaja.

II.

Odluka se dostavlja Osnivaču radi davanja suglasnosti za prodaju stana.